Mans vas oor gesteelde platinumArgieffoto Twee mans wat met 208 kg vermoedelik gesteelde platinum betrap is, sal na verwagting Maandag in die landdroshof in Rustenburg verskyn. “Die polisie het Donderdag by ŉ busterminus in Rustenburg twee verdagte mans in een van die hokkies opgemerk,” het kol. Sabata Mokgwabone, woordvoerder van die polisie in Noordwes, Saterdag gesê. “Hulle het die mans deursoek en platinum wat 208 kg geweeg het en 22 gram dagga by die mans opgespoor.” Die twee, onderskeidelik 26 en 30 jaar oud, kon nie verduidelik waar die platinum vandaan kom nie. Hulle is in hegtenis geneem en staan tereg op aanklag van die besit van platinum.